
    GRAD ČAKOVEC
STRUČNO POVJERENSTVO ZA JEDNOSTAVNU NABAVU

KLASA: 406-03/26-02/9
URBROJ: 2109-2-09-26-14

Čakovec, 08.06.2026.

								GOSPODARSKIM SUBJEKTIMA
· SVIMA


Evidencijski broj nabave: I-26-09-3

PREDMET: Odgovor na zahtjev za pojašnjenje Dokumentacije o nabavi za postupak jednostavne nabave usluga – OSIGURANJE IMOVINE (PREMIJE)

putem elektroničke pošte zaprimili smo sljedeće upite gospodarskih subjekata:


I.

ZAHTJEV GOSPODARSKOG SUBJEKTA (05.06.2026.):

Ljubazno Vas molim da nam u svrhu izdavanja ponude u postupku jednostavne nabave Evidencijski broj I-26-09-3 dostavite povijest šteta po svim vrstama traženih osiguranja za posljednjih 5 godina (osiguranje imovine, nezgoda, izvanugovorna odgovornost).

ODGOVOR NARUČITELJA (08.06.2026.):

Ponuditelji dostavljaju ponudu sukladno uvjetima i zahtjevima iz dokumentacije o nabavi neovisno o štetnim rezultatima u prethodnim godinama jer isti sljedeće godine mogu biti znatno različiti.

Popis prijavljenih šteta u protekle tri godine je sljedeći: 

2025. godina	12 prijava po polici civil - staklo
4 prijave po polici opće odgovornosti

2024. godine	1 prijava po polici civil - požar
6 prijava po polici civil - staklo
6 prijava po polici opće odgovornosti

2023. godine	6 prijave po polici civil - staklo

II.

ZAHTJEV GOSPODARSKOG SUBJEKTA (05.06.2026.):

„Vezano na osiguranje izvanugovorne odgovornosti ljubazno molim korekciju niže navedene odredbe prema sljedećem zahtjevu:

Osiguranje pokriva: Vođenje svakog sudskog spora od strane Osiguratelja u ime Grada kao osiguranika, nadoknada svih troškova parničnog postupka, pa i onda kada zahtjev za naknadu štete nije bio osnovan, čak i kad ti troškovi uz iznos odštete prelaze ugovoreni iznos pokrića u polici, ispitivanje odgovornosti Grada, kao osiguranika, za nastalu štetu, ako je to potrebno za naknadu štete – samo ako je to potrebno u sudskom postupku, davanje izjava u ime osiguranika koje smatra korisnim za zadovoljenje ili obranu od neosnovanog ili pretjerano visokog zahtjeva za naknadu štete.
Sve slučajeve nastanka štete po kriteriju objektivne odgovornosti (opasna stvar ili opasna djelatnost)

Umjesto navedene odredbe molim prihvat sljedeće odredbe:
Osigurateljeva obveza u pružanju zaštite osiguranika nakon podnesenog odštetnog zahtjeva treće osobe obuhvaća: ispitivanje osiguranikove odgovornosti za nastalu štetu; vođenje spora ako oštećeni ostvaruje pravo na naknadu štete u parničnom postupku protiv osiguratelja neposredno; davanje u ime osiguranika svih izjava koje smatra korisnim za obranu od neosnovanog ili prekomjerno postavljenog tužbenog zahtjeva za naknadu štete.
Osiguratelj se može pridružiti osiguraniku u parničnom postupku u svojstvu umješača, ako ocijeni da ima pravni interes.
Osiguratelj snosi, u granicama iznosa osiguranja, troškove spora i druge opravdane troškove radi utvrđivanja osiguranikove odgovornosti kao i troškove mjera poduzetih na zahtjev osiguratelja ili u sporazumu s njim radi zaštite od neopravdanih i pretjeranih zahtjeva trećih osoba.“

ODGOVOR NARUČITELJA (08.06.2026.):

Naručitelj ne prihvaća prijedlog gospodarskog subjekta. Ponuditelji dostavljaju ponudu sukladno uvjetima i zahtjevima iz dokumentacije o nabavi.

III.

ZAHTJEV GOSPODARSKOG SUBJEKTA (05.06.2026.):

„u vezi s javno objavljenim pozivom (https://www.cakovec.hr/objava-jednostavne-nabave-osiguranje- imovine-premije-2/) za prikupljanje ponuda jednostavne nabave (ev. broj nabave: I-26-09-3), a radi pripreme ponude i točnog izračuna premije za usluge koje su predmet nabave, nužno je raspolagati relevantnim podacima za procjenu rizika.
Sukladno Članku 931. Zakona o obveznim odnosima te uobičajenoj osigurateljnoj praksi, ljubazno molimo dostavu podataka o štetama u protekle tri (3) godine za police:
· osiguranja imovine
· osiguranja od odgovornosti
· osiguranja od nezgode
Molimo da podaci, po mogućnosti, sadrže: godinu, broj šteta, vrstu štete, isplaćeni iznos naknade te iznos šteta u pričuvi.“

ODGOVOR NARUČITELJA (08.06.2026.):

Ponuditelji dostavljaju ponudu sukladno uvjetima i zahtjevima iz dokumentacije o nabavi neovisno o štetnim rezultatima u prethodnim godinama jer isti sljedeće godine mogu biti znatno različiti.

Popis prijavljenih šteta u protekle tri godine je sljedeći: 

2025. godina	12 prijava po polici civil - staklo
4 prijave po polici opće odgovornosti

2024. godine	1 prijava po polici civil - požar
6 prijava po polici civil - staklo
6 prijava po polici opće odgovornosti

2023. godine	6 prijave po polici civil - staklo

Srdačan pozdrav,

